

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.01.2025. Nr. \_\_\_\_\_

|  |  |
| --- | --- |
| **Par iekšējiem noteikumiem** **“Grozījumi Talsu novada pašvaldības domes 2023.gada 28.septembra iekšējos noteikumos Nr.6 “Pašvaldības administrācijas amatpersonu (darbinieku) atlīdzības noteikumi””** |  |

Ar Ministru kabineta 2024. gada 27. augusta sēdes lēmumu (protokols Nr. 33 52. § 3. punkts) noteikts 2025. gadā ierobežojumu atlīdzības fonda pieaugumam ne vairāk kā 2,6% apmērā pret 2024. gada aktualizēto plānu uz 31. jūliju un nepalielināt kopējo amata vietu skaitu publiskajā sektorā. Lēmums tiek attiecināts uz publisko pārvaldi, tai skaitā pašvaldībām, valsts un pašvaldību finansētām kapitālsabiedrībām (pret 2024. gada pusgada plānu), tajā skaitā pieklasificētām, vienlaikus paredzot, ka pašvaldībām ir tiesības noteikt izņēmumus, ja tiek pieņemts attiecīgs domes lēmums, kas pamato izņēmumu.

Starp Ministru kabinetu un Latvijas Pašvaldību savienību noslēgta vienošanās un domstarpību PROTOKOLS par 2025. gada budžetu un budžeta ietvaru 2025.–2027. gadam, nosaka, ka pašvaldības, 2025. gadā aprēķinot atlīdzības fonda pieaugumu 2,6% apmērā neiekļauj finansējumu pedagogu atalgojumam 2024. gadā un 2025.gadā un minimālās algas izmaiņas (bez skalas izlīdzināšanas), datus ņemot pret 2024. gada aktualizēto plānu uz 30. septembri. Nosacījumi par 2,6% atlīdzības pieaugumu attiecas uz pašvaldību darbiniekiem, par kuru atlīdzību lemj dome.

Tāpat, saskaņā ar Ministru kabineta 2015.gada 24.novembra noteikumu Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” (29.10.2024.grozījumi) 2.punktu, no 2025.gada 1.janvāra minimālā mēneša darba alga normālā darba laika ietvaros ir 740 EUR.

Lai ierobežotu ar atlīdzību saistītos izdevumus un ievērotu atlīdzības fonda pieaugumu ne vairāk kā par 2,6%, kā arī ņemot vērā minimālās mēneša darba alga pieaugumu, sagatavots iekšējo noteikumu projekts “Grozījumi Talsu novada pašvaldības domes 2023.gada 28.septembra iekšējos noteikumos Nr.6 “Pašvaldības administrācijas amatpersonu (darbinieku) atlīdzības noteikumi””.

Ņemot vērā minēto un pamatojoties uz Valsts pārvaldes iekārtas likuma 73.panta pirmās daļas 4.punktu, Pašvaldības likuma 50.panta pirmo daļu,

**Talsu novada pašvaldības dome nolemj:**

Izdot iekšējos noteikumus Nr.\_\_\_ “Grozījumi Talsu novada pašvaldības domes 2023.gada 28.septembra iekšējos noteikumos Nr.6 “Pašvaldības administrācijas amatpersonu (darbinieku) atlīdzības noteikumi”” (pievienoti pielikumā).

|  |  |
| --- | --- |
| Domes priekšsēdētājs | A. Āboliņš |

Tabulēvica 20215090

[diana.tabulevica@talsi.lv](mailto:diana.tabulevica@talsi.lv)

Lēmumu nosūtīt:

1. Centrālajai pārvaldei;
2. Visām pašvaldības iestādēm.