

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.01.2025. Nr. \_\_

**Par iepirkuma līgumu slēgšanu ar AS “Virši - A”**

Elektronisko iepirkumu sistēmas Talsu novada pašvaldības (turpmāk – Pašvaldība) profilā un Iepirkumu uzraudzības biroja tīmekļvietnē no 2024. gada 3. novembra līdz 2024. gada 2. decembrim tika izsludināta iepirkuma procedūra ar identifikācijas Nr. TNP 2024/56/1 “Degvielas iegāde Talsu novada pašvaldības un tās iestāžu vajadzībām”.

Saskaņā ar iepirkuma nolikuma nosacījumiem līgumu izpildes termiņš ir 24 mēneši no līgumu noslēgšanas dienas.

Pašvaldības Iepirkumu komisija 2024. gada 17. decembrī pieņēma lēmumu par tiesībām slēgt iepirkuma līgumu ar pakalpojuma sniedzēju AS “Virši – A”, reģistrācijas Nr. 40003242737 par kopējo līgumcenu 637 940,00 EUR (seši simti trīsdesmit septiņi tūkstoši deviņi simti četrdesmit *euro*, 00 centi) bez PVN. Pievienotās vērtības nodoklis 21% 133 967,40 EUR (viens simts trīsdesmit trīs tūkstoši deviņi simti sešdesmit septiņi *euro*, 40 centi). Kopējā summa 771 907,40 EUR (septiņi simti septiņdesmit viens tūkstotis deviņi simti septiņi *euro,* 40 centi).

Saskaņā ar likuma “Par pašvaldību budžetiem” 22. panta pirmo daļu, pašvaldības, pamatojoties uz domes lēmumu, var ņemt īstermiņa un ilgtermiņa aizņēmumus un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. […].

Saskaņā ar likuma “Par pašvaldību budžetiem” 22.panta otro daļu, ilgtermiņa saistības šā likuma izpratnē ir saistības, kuras pašvaldība uzņemas, slēdzot līgumus par preču pirkšanu vai nomu vai pakalpojumu saņemšanu, vai būvdarbu veikšanu pasūtītāja vajadzībām un līgumus, kas paredz pašvaldības budžeta līdzdalību konkrētu projektu realizācijā, bet kopējo samaksu par attiecīgo darījumu pašvaldība neveic divpadsmit mēnešu laikā no līguma noslēgšanas brīža.

Pamatojoties uz likuma “Par pašvaldību budžetiem” 22. panta pirmo un otro daļu, Pašvaldību likuma 10. panta pirmās daļas 21. punktu,

**Talsu novada pašvaldības dome nolemj:**

Slēgt ar AS “Virši – A” reģistrācijas Nr. 40003242737, iepirkuma līgumu par degvielas iegādi Talsu novada pašvaldības un tās iestāžu vajadzībām uz laiku līdz 24 mēnešiem, izdevumus sedzot no Talsu novada pašvaldības budžeta līdzekļiem 2025. gadā 385 953,70 EUR (trīs simti astoņdesmit pieci tūkstoši deviņi simti piecdesmit trīs *euro,* 70 centi), tajā skaitā pievienotās vērtības nodoklis, un 2026.gadā 385 953,70 EUR (trīs simti astoņdesmit pieci tūkstoši deviņi simti piecdesmit trīs *euro,* 70 centi), tajā skaitā pievienotās vērtības nodoklis.

Domes priekšsēdētājs A. Āboliņš

Romaško 26451501

inga.romasko@talsi.lv

Lēmumu nosūtīt:

1. Nekustamo īpašumu un vides aizsardzības departamentam;
2. Juridiskās, iepirkumu un kapitālsabiedrību uzraudzības departamentam;
3. Finanšu un grāmatvedības departamentam;
4. Administratīvajam departamentam;
5. Visām pilsētas un pagastu apvienībām;
6. Visām iestādēm.